b'\n_START_ARTICLE_\nHikkaduwa\n_START_SECTION_\nSijainti\n_START_PARAGRAPH_\nHikkaduwa sijaitsee Gallen ja Colombon v\xc3\xa4lisen Galle Roadin varrella. Kukoistavan turismin vuoksi Hikkaduwan kyl\xc3\xa4\xc3\xa4n on liitetty l\xc3\xa4hikyl\xc3\xa4t nelj\xc3\xa4n kilometrin s\xc3\xa4teell\xc3\xa4 kyl\xc3\xa4st\xc3\xa4, mik\xc3\xa4 on entisest\xc3\xa4\xc3\xa4n ruuhkauttanut sen l\xc3\xa4pi kulkevan Galle Roadin liikennett\xc3\xa4. Kyl\xc3\xa4ss\xc3\xa4 on rautatieasema.\n_START_SECTION_\nIlmasto\n_START_PARAGRAPH_\nKaakkois-Aasian monsuunikausi kest\xc3\xa4\xc3\xa4 toukokuusta marraskuuhun. Vuonna 2004 tsunami tuhosi Hikkaduwan suurelta osin.\n_START_SECTION_\nMatkailu\n_START_PARAGRAPH_\nHikkaduwa on reppumatkailijoiden suosima surffikyl\xc3\xa4. Tien varrella sijaitsevien paikallisten kauppojen kiertely on vaikeaa liikenteen vuoksi, joten varsinaiset shoppailumahdollisuudet Hikkaduwassa ovat v\xc3\xa4h\xc3\xa4iset. Monsuunikauden ajaksi monet Hikkaduwan paikalliset hotellit, ravintolat sek\xc3\xa4 kaupat sulkevat ovensa. Surffauksen lis\xc3\xa4ksi Hikkaduwan rannoilla on loistavat mahdollisuudet my\xc3\xb6s sukellukseen, snorklaukseen sek\xc3\xa4 kalastukseen, mink\xc3\xa4 takia se on erityisesti nuorten suosima matkakohde. Eri aktiviteettien ohella Hikkaduwan rantaravintolat tarjoavat matkaajille tuoreita kalaruokia ja vilkkaan y\xc3\xb6el\xc3\xa4m\xc3\xa4n.'